9 วันสูญเงิน 2 พันล้านบาท จีนเที่ยวไทยหยุดวันชาติยอดต่ำเป้า 21%
นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) เปิดเผยสถานการณ์การเดินทางท่องเที่ยวช่วงวันหยุดในวันชาติจีน (โกลเด้นวีค) ระหว่างวันที่ 1-9 ต.ค.59 ว่า ททท.คาดการณ์ว่าจำนวนนักท่องเที่ยวจีนที่จะเดินทางมาท่องเที่ยว 220,000 คน สร้างรายได้เข้าประเทศ 7,882 ล้าน บาท ลดลงจากเป้าหมายเดิมที่ตั้งไว้ 280,000 คน หรือลดลง 21% เนื่องจากผลกระทบจากการปราบปรามทัวร์ศูนย์เหรียญ และทำให้สูญเสียรายได้ไปประมาณ 2,150 ล้านบาท อย่างไรก็ตาม จำนวนนักท่องเที่ยวที่เดินทางมาในช่วงโกลเด้นวีคของปีนี้ในจำนวนดังกล่าวยังเติบโตจากช่วงเดียวกันของปีก่อน ที่มี 168,705 คน หรือขยายตัว 39.93% ตามที่สร้างรายได้เข้าประเทศไว้ 5,633 ล้านบาท ส่วนภาพรวมของตลาดจีนหลังการปราบทัวร์ศูนย์เหรียญ ส่งผลตั้งแต่เดือน ก.ย.-ธ.ค.นี้ จำนวนนักท่องเที่ยวจีนจะลดลงจากแนวโน้มเป้าหมายเดิมที่ตั้งไว้ 20% ส่งผลให้ภาพรวมของนักท่องเที่ยวจีนตลอดทั้งปี 2559 จะอยู่ที่ 9.35 ล้านคน ลดลงจากเป้าหมายที่ตั้งไว้ตลอดทั้งปีนี้ 10.13 ล้านคน หรือลดลงประมาณ 8% จากเป้าหมายของปีนี้,อย่างไรก็ตาม 5 ต.ค.นี้ ททท.จะร่วมประชุมกับหน่วยงานต่างๆ อาทิ กรมการท่องเที่ยว สมาคมไทยธุรกิจการท่องเที่ยว (แอตต้า) สมาคมโรงแรมไทย (ทีเอชเอ) สมาคมผู้ประกอบการธุรกิจท่องเที่ยวสัมพันธ์ไทย-จีน เพื่อหารือเรื่องจัดช่วงราคาทัวร์ขั้นต่ำใหม่ เพื่อเป็นแนวทางให้กับผู้ประกอบการใช้วางกรอบราคาโปรแกรมทัวร์กับคู่ค้าทางจีน โดยนางสาวศุภวรรณ ถนอมเกียรติภูมิ นายกสมาคมโรงแรมกล่าวยอมรับว่า เรื่องราคาแพ็กเกจทัวร์ขั้นต่ำ 1,000 บาทนั้น หากในแง่ธุรกิจโรงแรม ที่ระบุราคาต่อหัวต่อวันที่ 250 บาท เป็นไปไม่ได้เลย อย่างน้อยน่าจะ 600-700 บาทต่อคนต่อวันขึ้นไป เพื่อสะท้อนความจริง ส่วนราคา 250 บาท คงเป็นโรงแรมที่ไม่ได้จดทะเบียนถูกต้องตามกฎหมาย.
ททท.คาดการณ์ว่าจำนวนนักท่องเที่ยวจีนที่จะเดินทางมาท่องเที่ยว 220,000 คน สร้างรายได้เข้าประเทศ 7,882 ล้าน บาท ลดลงจากเป้าหมายเดิมที่ตั้งไว้ 280,000 คน หรือลดลง 21% เนื่องจากผลกระทบจากการปราบปรามทัวร์ศูนย์เหรียญ และทำให้สูญเสีย
ข่าวเศรษฐกิจ,ยุทธศักดิ์ สุภสร,นักท่องเที่ยวจีน,โกลเด้นวีค,วันหยุดวันชาติจีน,ลดลงจากเป้าหมาย,ทัวร์ศูนย์เหรียญ